Comisia de la Veneţia cere explicaţii în legătură cu revocarea Avocatului Poporului.
Comisia de la Veneţia cere explicaţii preşedinţilor celor două camere ale Parlamentului, Anca Dragu şi Lucovic Orban, în legătură cu revocarea Avocatului Poporului, Renate Weber. În aceeași zi, Fabian Gyula a primit raport favorabil pentru a ocupa funcția de Avocat al Poporului.
"Pentru a înţelege mai bine situaţia, v-aş fi recunoscător dacă aţi avea amabilitatea să ne furnizaţi bazele şi elementele juridice care au dus la această decizie grea, de a demite din funcţie un Ombudsman în timpul exercitării mandatului său", menţionează preşedintele Comisiei de la Veneţia, Gianni Buquicchio.Potrivit scrisorii, Comisia de la Veneţia a fost informată de intenţia Parlamentului de a o demite din funcţie pe Renate Weber."Se pare, într-adevăr, că la o şedinţă comună a Comisiei juridice, de disciplină şi imunităţi din Camera Deputaţilor şi a Comisiei juridice, de numiri, disciplină, imunităţi şi validări din Senat, ţinută în data de 25 mai 2021, în timpul căreia au fost prezentate şi dezbătute rapoartele de activitate ale Avocatului Poporului pentru anii 2018, 2019 şi 2020, s-a dat un vot de respingere. În acelaşi timp, se pare că acest vot de respingere a permis ulterior destituirea Avocatului Poporului din funcţiile sale", arată preşedintele Comisiei de la Veneţia.Buquicchio arată că, dacă prezentarea şi dezbaterea raportului de activitate a Ombudsmanului în faţa Parlamentului constituie o bună practică, care este prevăzută în Principiile de protecţie şi promovare a instituţiei Ombudsmanului ("Principiile de la Veneţia"), şi este susţinută de Comitetul de Miniştri al Consiliului Europei, condiţiile legitime pentru întreruperea mandatului unui ombudsman sunt, de asemenea, clar stipulate, după cum urmează:"11. Ombudsmanul poate fi revocat din funcţie numai în conformitate cu o lista exhaustivă de condiţii clare şi rezonabile, definite de lege. Aceste condiţii se referă numai la criteriile esenţiale de "incapacitate" sau "incapacitate de a îndeplini atribuţiile", "conduită necorespunzătoare" sau "culpă ", care trebuie interpretate îndeaproape. Majoritatea parlamentară necesară pentru revocarea din funcţie a Ombudsmanului – chiar de către Parlament sau de către o instanţă la cererea Parlamentului – trebuie să fie cel puţin egală cu, şi de preferinţă mai mare decât cea stabilită pentru alegerea sa. Procedura de revocare este publică, transparentă şi prevăzută de lege".Judecătorii CCR vor dezbate pe 29 iunie sesizarea de neconstituţionalitate depus de PSD cu privire la hotărea Parlamentului de a o revoca din funcţie pe Renate Weber, Avocat al Poporului.Renate Weber a fost revocată pe 16 iunie din funcţia de Avocat al Poporului, după ce plenul Parlamentului a aprobat sesizarea formulată de PNL, USR PLUS şi UDMR.Renate Weber a spus după revocare că a intrat în coliziune cu guvernul condus anul trecut de Ludovic Orban, când acesta a dat o OUG prin care se permitea accesul la fonduri publice spitalelor private: "Acum se încearcă acelaşi lucru".